|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Ragnhild Skarholt Bølviken  Direkte tlf: 23 30 27 10  E-post: rsk@udir.no | | | Vår dato:  05.12.2013  Vår referanse:  2013/536 | | Deres dato:  Deres referanse: | Naturbruk.png |
|  |  |  | |  | | |

|  |  |
| --- | --- |
|  |  |

|  |  |
| --- | --- |
|  |  |

Innkalling til rådsmøte 12. desember 2013 i Faglig råd for naturbruk

Tid: Kl. 10.00 – 15.00

Sted: Utdanningsdirektoratets lokaler i Oslo

Møterom: Møterom 10 i 1. etg

***Dagsorden for møtet 5-2013***

**1.5.13 Godkjenning av innkalling og dagsorden**

**2.5.13 Godkjenning av referat fra rådsmøtet 25. september 2013**

**3.5.13 Orienteringssaker**

**4.5.13 Dialogkonferanse hest og smådyr**

**5.5.13 Dialog med TIP vedr. STCW-kravene**

**6.5.13 Møteplan 2014**

**7.5.13 Studietur**

**8.5.13 Oppdragsbrev 24-13, Forsøk yrkesutdanning 2+2-modell for agronom og gartner. Læreplangruppe**

**9.5.13 Utviklingsredegjørelsen**

**10.5.13 Eventuelt**

**DAGSORDEN**

**1.5.13 Godkjenning av innkalling og dagsorden**

**Forslag til vedtak**

Godkjent

**2.5.13 Godkjenning av referat fra rådsmøtet 25. september 2013**

Se vedlegg 1 dette dokumentet.

**Forslag til vedtak**

Godkjent

**3.5.13 Orienteringssaker**

Sekretærene informerer om aktuelle saker:

* Status Greenkeeper som nytt lærefag
* SRY-møtet 5.12.2013 (se <http://www.udir.no/Spesielt-for/Fag-og-yrkesopplaring/SRY/Motedok/SRY-mote-5122013/> for møtedokumenter)
* Innspill på internasjonale tema (vedlegg ettersendes)
* Oppdragsbrev 24-13, Forsøk yrkesutdanning 2+2-modell for agronom og gartner. Status valg av forsøksfylker

**Forslag til vedtak**

Informasjon tas til orientering

**4.5.13 Dialogkonferanse hest og smådyr**

Grønn gruppe har ved flere anledninger drøftet spørsmål knyttet til hest og smådyr, og fremmet et ønske om en dialogkonferanse på temaet. Dette ble også tatt opp på AU-møtet 4.desember, og det var enighet om at det er ønskelig med en slik dialogkonferanse. Det var enighet om at konferansen bør avholdes i 2014, men det ble ikke konkludert med tidspunkt. På den ene siden ble det nevnt at FRNA bør gjøre en del forarbeid i forkant av en evt. dialogkonferanse, og at den derfor ikke bør legges for tidlig på året. På den annen side ble det diskutert at det kan være nyttig å avholde en slik konferanse forholdsvis tidlig, fordi man da kan innhente nyttig informasjon på temaet som man så kan ta med seg i det videre arbeidet.

Forslaget om dialogkonferansen blir også omtalt i utviklingsredegjørelsen.

**Vedtak**

**5.5.13 Dialog med TIP vedr. STCW-kravene**

Faglig råd for TIP jobber med å få STCW-kravene inn i programfag på vg2 sjøfartsfag. Dette er en prosess som er noe parallell med det blå gruppe ønsker å se på for vg2 fiske og fangst. Trine-Merethe Paulsen har, etter innspill fra Kjetil Kolbeinsvik i læreplangruppa fiske og fangst, vært i dialog med faglig råd for TIP vedr. dette. TIP utarbeider nå et notat om saken som skal være klart den 6.desember. Sekretærene skal forsøke å få tak i dette innen rådsmøtet den 12.desember. Rådet bes vurder om det er hensiktsmessig med et møte med noen fra faglig råd for TIP for å diskutere spørsmålet.

Forslaget om dialog med faglig råd for TIP om dette blir også omtalt i utviklingsredegjørelsen.

**Vedtak**

* + 1. **Møteplan 2014**

AU har følgende forslag til møteplan for FRNA 2014:

* 6.mars
* 8.mai
* 28-30.oktober – rådsmøte en av disse dagene i Trondheim i tilknytning til Yrkes-NM
* 27. og 28.november – todagers rådsmøter inkludert julemiddag

Forslag studietur – 4-6.juni

**Vedtak**

**7.5.13 Studietur**

Kai Raundalen og Einar Østhassel er forespurt om å gi innspill til studieturen med FRNA våren 2014. FRNA diskuterer reisemål og innhold for studieturen. Det har tidligere kommet opp forslag om reisemålene Danmark/Sverige (København/Göteborg).

**Vedtak**

**8.5.13 Oppdragsbrev 24-13, Forsøk yrkesutdanning 2+2-modell for agronom og gartner. Læreplangruppe**

Sekretærene og AU orienterer om status for arbeidet med forsøket (se vedlegg 2 i dette dokumentet, samt Oppdragsbrevet fra KD for ytterligere informasjon). AU, Solveig Skogs og Bodil Onsaker Berg diskuterte saken på AU-møtet 4. desember, og kom med sine forslag til læreplangrupper for forsøket (se vedlegg 3 og 4 i dette dokumentet for liste over innsendte forslag til læreplangruppemedlemmer, samt AU sitt forslag).

**Forslag til vedtak**

Faglig råd for naturbruk slutter seg til AU sitt forslag til læreplangrupper for forsøket med 2+2-modell for agronom og gartner.

**9.5.13 Utviklingsredegjørelsen**

FRNA drøftet utviklingsredegjørelsen på møter 20. og 21.november. Petter Nilsen og Trine-Merethe Paulsen, har skrevet et 1. utkast til utviklingsredegjørelsen om hhv de grønne- og blå fagene (se vedlegg i e-post). På AU-møtet den 4. desember ble det besluttet at innspill til redegjørelsen må sendes inn til sekretærene innen 11. desember. Kun skriftlig innsendte forslag og utkastene til utviklingsredegjørelsen vil diskuteres på rådsmøtet. Etter rådsmøtet vil sekretærene «sy sammen» dokumentet, og oversende dette til Utdanningsdirektoratet innen fristen 31. desember.

**Forslag til vedtak**

Faglig råd for naturbruk godkjenner utkastene til utviklingsredegjørelsen. Rådet gir leder i samråd med sekretærene fullmakt til å «sy sammen» de to utkastene til et felles dokument, som oversendes Utdanningsdirektoratet innen 31.12.

**10.5.13 Eventuelt**

|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Karl Gunnar Kristiansen  Direkte tlf: 23 30 14 1o  E-post: kgk@utdanningsdirektoratet.no | | | Vår dato:  15.10.2013  Vår referanse:  2013/536 | | Deres dato:  Deres referanse: | Naturbruk.png |
|  |  |  | |  | | |

Vedlegg 1:

|  |  |
| --- | --- |
|  |  |

|  |  |
| --- | --- |
|  |  |

Referat fra rådsmøte i faglig råd for naturbruk tirsdag 25. september 2013

Tid: Kl. 10.00 – 15.30

Sted: Utdanningsdirektoratets lokaler, Oslo.

|  |  |
| --- | --- |
| **Tilstede:** | **Forfall:** |
| Petter Nilsen | Astrid Mikalsen |
| Solveig Skogs | Inger Anita Smuk |
| Kim Unstad | Knut Eirik Svendsen |
| Lasse Røed | Kai Raundalen |
| Einar Østhassel | Robert Skarpnes (vararrep for Astrid Mikalsen) |
| Habiba Elisabeth Stray |  |
| Arvid Eikeland |  |
| Daniela Dobbert |  |
| Bodil Onsaker Berg |  |
| Randi Eikevik |  |
| Trine Merethe Paulsen |  |
| Karl Gunnar Kristiansen, sekretær |  |
|  |  |

***Dagsorden for møtet 4-2013***

**1.4.13 Godkjenning av innkalling og dagsorden**

**Vedtak**

Godkjent

**2.4.13 Godkjenning av referat fra rådsmøtet 19. april 2013**

**Vedtak**

Godkjent

**3.4.13 Handlingsplan – arbeid med utviklingsredegjørelser**

Arbeidsutvalget i FRNA har drøftet arbeidet med handlingsplan. AU mener at det bør foretas en prioritering i rådets arbeid. Arbeidet med utviklingsredegjørelser må prioriteres og vil blant annet omfatte en vurdering av tilbudsstrukturen og gjennomgang av læreplanene. Arbeidet vil således ta opp de aller fleste problemstillinger (innmeldte utfordringer) som er listet opp i oversiktsmatrisen. Oversiktsmatrisen vurderes til å være verktøy til hjelp i arbeidet med prioritering.

Link til oversiktsmatrise for informasjon om innmeldte utfordringer og nedsatte arbeidsgrupper:

<https://docs.google.com/spreadsheet/ccc?key=0ArFoTh1P75D1dG9GM25hTnUtUzlLV20yQndfWU10MlE#gid=0>

Rådet mente videre at utviklingsredegjørelsene vil danne grunnlag for FRNA innspill til St. melding 20, på rett vei. Her avventer rådet oppdrag fra Utdanningsdirektoratet.

Arbeidet med utviklingsredegjørelsene er organisert i arbeidsgrupper for blå og grønn sektor. Arbeidsgruppene rapporterte om arbeidet.

Arbeidet med utviklingsredegjørelser er omfattende og rådet mener derfor det er viktig at alle rådsmedlemmene deltar i arbeidsgrupper. Det avholdes felles arbeidsgruppemøte for henholdsvis grønn og blå sektor den 21 nov. Kl. 10.00 – 16.00 inklusiv oppsummerende rådsmøte.

Trine- Merete Paulsen leder blå arbeidsgruppe og Arvid Eikeland og Petter Nilsen leder grønn arbeidsgruppe.

**Vedtak**

Informasjonen tas til orientering. Arbeidet med utviklingsredegjørelser i rådets arbeidsgrupper prioriteres. Ansvarlig for arbeidsgruppene er Trine- Merethe Paulsen for blå gruppe samt Arvid Eikeland og Petter Nilsen for grønn gruppe. Det avholdes felles arbeidsgruppemøte for henholdsvis grønn og blå sektor den 21 nov. Kl. 10.00 – 16.00 inklusiv oppsummerende rådsmøte.

Utviklingsredegjørelsene benyttes også som grunnlag for rådets arbeid med innspill til Stortingsmelding 20, på rett vei.

Rådsmedlemmer som ikke har deltatt i arbeidsgruppe ble fordelt på de to arbeidsgruppene. Det forutsettes at også vararepresentantene kan trekkes inn i dette arbeidet.

**4.4.13 Oppdragsbrev 24-13, Forsøk yrkesutdanning for agronom og gartner**

Utdanningen til agronom og gartner er i dag det eneste yrkesløpet innenfor utdanningsprogrammet naturbruk som er en treårig skoleutdannelse, som avsluttes med vitnemål eller kompetansebevis, og ikke med fagbrev. Landbruks- og matdepartementet og Kunnskapsdepartementet vil i dialog med Fylkeskommunene åpne for forsøksordninger med yrkesutdanning for agronom og gartner som innebærer to år i skole og to år i godkjent lærebedrift. Kandidater vil etter et slikt utdanningsløp motta fagbrev og vitnemål på lik linje med andre yrkesutdanninger.

Kunnskapsdepartementet har gjennom oppdragsbrev 24-13 gitt Utdanningsdirektoratet i oppdrag å gjennomføre forsøk med yrkesutdanning for agronom og gartner som innebærer to år i skole og to år i godkjent lærebedrift. Oppstart for forsøket er skoleåret 2014/ 2015.

Direktoratet har i samråd med Kunnskapsdepartementet foreslått at forsøkene skal gjennomføres i 3-5 fylkeskommuner. For å begrense forsøkets omfang oppfordres de fylkeskommuner som ønsker å delta i forsøket til å delta med begge fagene. Dersom antall elever og lærlinger i forsøket vurderes til ikke å været tilstrekkelig, evalueringsgrunnlag vil direktoratet vurdere om flere fylkeskommuner kan delta.

Søknad om deltagelse skal komme fra kommune eller fylkeskommune. Forsøket skal være av pedagogisk eller organisatorisk art og elevenes/ lærlingenes rettigheter skal ikke berøres av forsøket. Det er også en forutsetning at partene i arbeidslivet i det enkelte fylke involveres i forsøket.

Forsøket skal gjennomføres i nært samarbeid med FRNA. Rådet har gjennom grønn arbeidsgruppe følgende forslag til kriterier for gjennomføring:

1. Det anbefales at det innenfor gjeldende rammer informeres om at forsøket kan legges opp som vekslingsmodell.
2. Det anbefales at direktoratet vurderer om forsøket kan prøves ut med gjennomgående dokumentasjon
3. FRNA må fortløpende holdes orientert om arbeidet. Det anbefales en årlig samling der forsøksfylkene og FRNA kan drøfte erfaringer og utfordringer i forsøket
4. FRNA legger til grunn at rådet blir involvert i læreplanarbeidet for utprøvingen

Arvid Eikeland og sekretær orienterte om henholdsvis arbeidet i grønn arbeidsgruppe og om direktoratets arbeid med forsøket.

Rådsmedlemmene drøftet utkast til invitasjonsbrev til fylkeskommunene og kom med innspill til dokumentet.

**Vedtak**

Innspill og merknader til utkast til invitasjonsbrev innarbeides i brevet. Representantene Eikeland, Nilsen, Skogs og Onsaker Berg får fullmakt til å godkjenne endelig versjon av invitasjonsbrevet.

**5.4.13 Idrettsanleggsfaget**

Faglig råd for naturbruk har tidligere drøftet status for idrettsanleggsfaget. Arbeidsutvalget mener at status og fagets fremtid bør løftes inn i arbeidet med utviklingsredegjørelsene.

Faglig råd for bygg- og anleggsteknikk (FRBA) var invitert til rådsmøtet for å drøfte byggdrifter faget- versus idrettsanleggsfaget.

Jørgen Leegaard, nestleder i FRBA, innledet til diskusjon, hvor blant annet følgende punkter ble tatt opp:

* Likheter og ulikheter med fagene?
* Finnes det faglig grunnlag for at byggdrifter faget kan ivareta idrettsanleggfaget?
* Må det i så fall gjøres endringer i læreplaner?

**Vedtak**

Basert på drøftingen i rådsmøtet behandles saken videre i arbeidet med utviklingsredegjørelsene i grønn arbeidsgruppe.

**6.4.13 Akvakulturfaget – Samarbeid med Frankrike om utdanningstilbud i faget**

April 2013 mottok Faglig råd for naturbruk en henvendelse fra Kunnskapsdepartementet om å bistå i en faglig vurdering av den franske Aquakulturutdanningen Bac Pro, opp mot et norsk fagbrev i Akvakulturfaget. Etter fullført Vg1 naturbruk i Norge, vil elever kunne få anledning til å ta den treårige franske utdanningen Bac Pro.

Faglig råd for naturbruk har sammen med Utdanningsdirektoratet besøkt akvakulturmiljøet på Skjervøy og besøkt skole, settefisk og oppdrettsanlegg, samt en lakseforedlingsbedrift. Kunnskapsdepartementet har bedt Faglig råd for naturbruk om å vurdere graden av samsvar mellom det faglige innholdet i Bac Pro utdanningen og det norske fagbrevet innen Aquakulturfaget. Med utgangspunkt i det delegasjonen har sett, hørt og lest vurderes kombinasjonen Vg1 naturbruk, og Bac Pro Akvakultur i Frankrike, som likestilt et norsk fagbrev i Akvakulturfaget.

Randi Eikevik gav en orientering om likheter og ulikheter mellom den franske og den norske akvakulturutdanningen

**Vedtak**

Faglig råd for naturbruk slutter seg til notat og anbefaling fra delegasjonen som har arbeidet med sammenligning av den norske og den franske utdanningen.

**7.4.13 Høring – Gjennomgående dokumentasjonsordninger**

Utdanningsdirektoratet har sendt på høring forslag til forskriftsfesting av en ordning med gjennomgående dokumentasjon i forskrift til opplæringsloven og forskrift til privatskoleloven.

<http://www.udir.no/Regelverk/Horinger/Saker-ute-pa-horing/Hoering---Gjennomgaende-dokumentasjonsordning/>

Hensikten med den gjennomgående dokumentasjonen er å gi eleven/lærlingen en dokumentasjon av hvilken opplæring hun eller han har gjennomført.

Direktoratet foreslår at ordningen innføres for de tre yrkesfaglige utdanningsprogrammene:

•bygg- og anleggsteknikk

•elektrofag

•teknikk og industriell produksjon

Høringsdokumentet gjengir FRNA tidligere innspill i saken slik:

*Utdanningsprogram for naturbruk*

*Faglig råd for naturbruk deltok ikke selv i utprøvingen, men har satt seg inn i saken. De mener gjennomgående dokumentasjon er relevant for naturbruk, og synes det er noe som bør drøftes videre. De er positive med tanke på å finne et system for det. Faglig råd for naturbruk ytrer også at de er positive til en ordning med gjennomgående dokumentasjon, men at de ikke har vært en del av utprøvingen. Direktoratet foreslår derfor at det ikke forskriftsfestes for dette utdanningsprogrammet.*

Kunnskapsdepartementet har understreket at de foreløpig ikke har konkludert i spørsmålet om det skal innføres gjennomgående dokumentasjon. De uttaler i Meld. St. nr. 20 (2012-2013) På rett vei kapittel 6.5.5 om gjennomgående dokumentasjon:

Høringen skal bidra til å forbedre departementets kunnskapsgrunnlag, blant annet om konsekvensene av en slik dokumentasjonsordning. Departementet vil på bakgrunn av høringen vurdere om og i hvilken form gjennomgående dokumentasjon skal forskriftsfestes.

Direktoratet viser til at konklusjonen er åpen. Alle de faglige rådenes syn er derfor svært viktig.

Frist for innsending av høringsuttalelser til Utdanningsdirektoratet er 21. oktober 2013.

Se for øvrig sak 4.4.13

**Vedtak**

Basert på rådets diskusjon utarbeider sekretær forslag til høringsuttalelse. Uttalelsen sendes til rådsmedlemmene for kommentar og innspill før oversendelse til Utdanningsdirektoratet.

**8.4.14 Evaluering av fylkesbesøk til Troms og Svalbard**

Faglig råd for naturbruk drøftet og evaluerte fylkesbesøket til Troms og Svalbard, herunder dialogkonferansen for reindriftsfaget. Referat fra dialogkonferansen ble etterlyst.

**Vedtak**

Faglig råd for naturbruk er godt fornøyd med både dialogkonferansen om reindriftsfaget og med fylkesbesøket til Troms og Svalbard. Rådssekretær bes undersøke om det foreligger referat fra konferansen. Petter tar kontakt med Inger Anita mtp om det i det samiske miljøet foreligger synspunkter som bør bringes inn i rådets videre arbeid med evaluering av reindriftsfaget, jfr. Utviklingsredegjørelsen.

Fylkesbesøket og dialogkonferansen gir en positiv synliggjøring av fagene i utdanningsprogrammet og rådets arbeid. Rådet konkluderer med at det ble gjennomført gode møter der lokale utfordringer og problemstillinger ble drøftet.

Spesielt behovet for naturbruksguiding var sentralt på flere av møtene. Dette følges opp i forbindelse med rådets arbeid med Utviklingsredegjørelsen.

**9.4.13 Orienteringssaker**

* Rådets deltagelse på konferanser høsten 2013
* Innspill til rådsleder om et mulig behov for nytt lærefag – salgsgartner
* Orientering fra fellesmøte mellom leder/ nestleder faglige råd og SRY 5. september 2013
* Evaluering av landbruksutdanningen (Østlandsforskning)
* Orientering om arbeidet med samfunnskontrakten

**Vedtak**

Informasjonen tas til orientering.

**10.4.13 Eventuelt**

- Utdanning.no

Partene i arbeidslivet har mottatt henvendelser om oppdatering av fagbeskrivelser på nettstedet utdanning.no. Sekretær undersøker om dette er et arbeid som skal sortere under rådenes ansvarsområde. Rådet vil komme tilbake til hvordan informasjon på denne og tilsvarende nettsteder kan kvalitetssikres av rådet.

Vedlegg 2:

|  |  |  |
| --- | --- | --- |
| udir_orange_logo | | |
| Saksbehandler: Karl Gunnar Kristiansen | Vår dato:  2.10.2013 | Vår referanse:  2013/3227 |
|  | Deres dato: | Deres referanse: |
|  | | |

Til

Fylkeskommunene

**Invitasjon til forsøk med yrkesutdanning for agronom og gartner**

Kunnskapsdepartementet har i oppdragsbrev 24-13 (se vedlegg) gitt Utdanningsdirektoratet i oppdrag å gjennomføre et forsøk med yrkesutdanning for agronom og gartner. Forsøket med yrkesutdanning for agronom og gartner innebærer to år i skole og to år i godkjent lærebedrift, med oppstart fra skoleåret 2014/2015. Kandidater vil etter endt opplæringsløp motta fagbrev og vitnemål på lik linje med andre lærefag.

Agronom og gartner er i dag de eneste yrkesfaglige utdanningsløpene innenfor utdanningsprogram for naturbruk som blir avsluttet med Vg3 i skole (skoleløp). Opplæringen fører til yrkeskompetanse og elevene får vitnemål med yrkeskompetanse, istedenfor fag- eller svennebrev.

**Bakgrunn**

For å møte landbrukssektorens behov for økt rekruttering innen fagområdene agronom og gartner er det i Meld.St.9 (2011-2012) Landbruks- og matpolitikken foreslått å evaluere struktur og innhold i programområdet landbruk og gartnernæring i utdanningsprogrammet for naturbruk. Evalueringen skal vurdere behovet for større fleksibilitet og muligheter gjennom 2+2 modellen i utdanningsløpet, herunder muligheten for kryssløp.

**Forsøkets omfang**

Direktoratet har, i samråd med Kunnskapsdepartementet, besluttet at forsøket skal gjennomføres i 3-5 fylkeskommuner. Det er under forutsetning av at forsøkets omfang gir tilstrekkelig evalueringsgrunnlag. For å begrense forsøkets omfang, oppfordres de fylkeskommuner som ønsker å delta i forsøket om å delta med begge fagene.

Fylkeskommunene som søker deltagelse i forsøket, avgjør selv om private skoler skal inviteres til deltagelse i forsøket.

**Læreplaner**

Som det fremgår av oppdragsbrevet, skal læreplanene tilpasses forsøket med 2+2 modell. Utdanningsdirektoratet vil gå i gang med å tilpasse gjeldende læreplaner for Vg2 landbruk og gartnernæring og Vg3 gartnernæring i tillegg til Vg3 landbruk til 2+2 modell. Nye læreplaner vil være tilpasset før forsøket settes i gang.

**Rammer og økonomi**

Forsøket skal etter planen starte opp i august 2014. Forsøket vil ikke omfatte elever på Vg1 naturbruk. Elever som deltar i forsøket i 2014, vil få opplæring etter nye læreplaner Vg2 landbruk og gartnernæring. Videre vil disse elevene, etter endt opplæring Vg2 i 2015 kunne tegne lærekontrakt i agronom og gartnerfaget. Det forutsettes at fylkeskommunene som søker om å delta i forsøket kan dokumentere at det er gjort forpliktende avtaler om læreplasser som er, dimensjonert etter antall elever som inngår i forsøket.

Det er ikke avsatt egne midler til forsøket. Fylkeskommunen må derfor dekke eventuelle kostnader til forsøket innenfor egne rammer. Lærebedriftene skal på lik linje med ordinære lærlinger i 2+2 modellen gis lærlingtilskudd etter gjeldende satser.

**Krav til søknaden**

Hjemmel for å søke om forsøk er opplæringslovens § 1-4. For øvrig er rammene for forsøket fastsatt av Kunnskapsdepartementet i oppdragsbrevet.

Det er fylkeskommunen som skal søke om forsøk. Enkeltskoler skal ikke sende egne søknader, med unntak av skoler godkjent etter privatskoleloven.

Søknaden skal inneholde en beskrivelse av forsøket for Vg2 landbruk og gartnernæring og Vg3 gartnernæring/ Vg3 landbruk til 2+2 modell. Deltagelse i forsøket forutsetter avtaler med lokalt næringsliv, slik at elevene sikres en fullverdig fagopplæring. Intensjonsavtale med regionale landbruks og gartnerorganisasjoner om læreplasser må følge søknaden.

I søknaden må det også estimeres:

* Antall skoler og elever som omfattes av forsøket
* Antall lærekontrakter innenfor det enkelte lærefag

Etter at Utdanningsdirektoratet har vurdert søknadene, vil de fylkeskommunene som inviteres til deltagelse i forsøket, bli innkalt til møte i Utdanningsdirektoratet. Direktoratet vil på møtet sikre at søknaden og forsøket er i overenstemmelse med gjeldende regelverk.

**Evaluering**

Utdanningsdirektoratet vil i henhold til oppdragsbrevet sikre evaluering av forsøket.

**Utdanningsdirektoratets og faglig råd for naturbruk skal involveres**

Utdanningsdirektoratet vil, i nært samarbeid med faglig råd for naturbruk, foreta en utvelgelse av de fylkeskommunene som skal delta i forsøket. Direktoratet og det faglige rådet vil også følge forsøket tett og bistå aktørene i forsøket.

**Rapportering**

Fylkeskommunene skal årlig rapportere om fremdriften i forsøket. Med grunnlag i rapporteringen, vil de bli avholdt årlige evalueringssamlinger.

**Søknadsfrist**

Søknadsfrist 1. desember 2013.Søknaden sendes [post@utdanningsdirektoratet.no](mailto:post@utdanningsdirektoratet.no)

|  |  |
| --- | --- |
| Vennlig hilsen |  |
|  |  |
|  |  |
|  |  |
| Anne Katrine Kaels | Karl Gunnar Kristiansen |
| avdelingsdirektør | seniorrådgiver |

Dokumentet er elektronisk godkjent

Vedlegg 3:

**Forslag til medlemmer av læreplangrupper 2+2-modell for agronom og gartner**

**Læreplangruppe agronom/landbruk**

|  |  |  |
| --- | --- | --- |
| **Navn** | **Bakgrunn/begrunnelse** | **Forslag fra** |
| Per Håvard Moe Nevland | * Allsidig praktisk og teoretisk erfaring innenfor fagområdet landbruk * Har erfaring som lektor m/tilleggsutdanning på Tomb vgs og landbruksstudier * Har undervisningserfaring som husdyrlektor på alle tre årstrinn (VG1, VG2, VG3) siden 2005 * Underviste i tillegg på Tomb Fagskole frå 2005 til 2008 * Har undervist i jord- og plantefag på alle tre årstrinn * Leder for den lokale pedagogiske fagseksjonen husdyr på Tomb * Er med i den pedagogiske jord- og plantefagseksjonen (tidl. leder der) * Leder for eksamensnemnda i Østfold for VG2 naturbruk (foreløpig ikke oppretta eksamensnemd for VG3) * Med i gruppe for grensesamarbeid mellom norske og svenske landbruksskoleelever i biogassproduksjon * Har pedagogisk utdanning (PPU) * Er praktisk-pedagogisk veileder for nye lærerstudenter som skal ha praktisk undervisningserfaring i løpet av studiet * Har vært medforfatter i lærebok på VG2 naturbruk * Har selv gått naturbruk * På spørsmål om hva som var det beste med landbruksutdanning på Tomb svarte elevene: ”solid landbruksmiljø” og ”Per Håvard” * Se vedlegg for ytterligere informasjon | Solveig Skogs |
| Solveig Skogs | * Deltok i læreplangruppe for Vg3 landbruk i Kunnskapsløftet * Har landbruksutdanning fra Sverige: Lantmästarexamen fra Sveriges Lantbruksuniversitet (fordyping planteproduksjon og økonomi), to utdanninger på fagskolenivå, Driftsledelse (40 uker) og Animalieproduktion (20 uker), samt grunnutdanning tilsvarende agronom og utdanning innen melkekontroll. * Har jobbet et år som lærer på en svensk landbruksskole (praksislærer i husdyr og planteproduksjon på ”jordbrukslinjen” og lærer på avløserkurs) * De siste 15 årene har hun jobbet i Norges Bondelag med ansvar for bl.a utdanningsspørsmål - har god kontakt med Naturbruksskolenes forening og med mange av de skoler som tilbyr landbruksutdanning. * Selv om hun i mange år har jobbet administrativt, har hun en god del erfaring fra praktisk landbruk. Har vokst opp på bruk med melkeproduksjon og skog og deltar fortsatt i feriene. Har vært landbruksarbeider og røkter i Sverige, jobbet i melkekontroll, har drevet kornproduksjon i Norge sammen med min eksmann i ca 20 år. Er fortsatt av og til avløser på et melkebruk. * Sitter i faglig råd for naturbruk (FRNA) for Spekter | Har selv meldt interesse |
| Tove Berre | * Norske Landbrukstenester (NLT) og medlem av NLTs rekrutterings- og etterutdanningsutvalg * Rådgiver i Studieforbundet Næring og Samfunn | Petter Nilsen, NHO Mat og landbruk (leder FRNA), videreformidlet uten eget kjennskap til vedkommende |
| Arvid Eikeland | * Fellesforbundet * Yrkesbakgrunn innen jordbruk/gartneri * Sitter i faglig råd for naturbruk | Har selv meldt interesse |

**Læreplangruppe gartner**

|  |  |  |
| --- | --- | --- |
| **Navn** | **Bakgrunn/begrunnelse** | **Forslag fra** |
| Ernst Skalleberg | * leder for blomsterprodusentene i Norsk Gartnerforbund, kan representere produsentene | Norsk gartnerforbund v/ Tove Ladstein |
| Møyfrid Sørestad Hem | * avdelingsleder på Gjennestad gartnerskole | Norsk gartnerforbund v/ Tove Ladstein |
| Per Spangen | * lektor ved Vea – statens fagskole for gartnere og blomsterdekoratører * han er også sentral i utviklingen av fagskolen for grønttekniker | Norsk gartnerforbund v/ Tove Ladstein |
| Geir Mikkelsen | * Har drevet med produksjon av planter i mange år, overtok driften etter foreldre * Utdannet gartner ved Dømmesmoen vgs i 1982 * Eide Oasen i Hageland-kjeden * I dag butikkleder i Plantasjen * Har stor breddekunnskap og kjennskap innenfor gartnerfaget, butikkdrift, salg mm. * Se vedlegg for ytterligere informasjon | Virke v/ Anne K. Eggen Lervik |
| Birgit Kildahl Lorentzen | * Handel og Kontor * 1981 Fagbrev i Blomsterdekoratørfaget * 1997 Mesterbrev i blomsterdekoratørfaget (bestått eksamen i ledelse, markedsføring, økonomi og yrkesteori) * 01.01.2000 – 31.12.2007 Medlem av prøvenemnda i blomsterdekoratørfaget Østfold og Akershus - har i denne tiden både laget og vurdert fagprøver * Har også hatt ansvar for opplæring av lærling på arbeidsplassen * Fra 2004 tillitsvalgt ved Plantasjen Rygge * Fra 2007 konserntillitsvalgt ved Plantasjen Norge AS * Se vedlegg for ytterligere informasjon | Virke v/ Anne K. Eggen Lervik |
| Geir Lindblad | * Natur videregående skole * Master i yrkespedagogikk * To program i pedagogisk utviklingsarbeid * PPU – praktisk pedagogisk utdanning * Utdannet agronom * Jobbet innenfor skole både som faglærer yrkesfag, avdelingsleder for flere yrkesfag/program og nå rektor med stort fokus på pedagogisk utvikling av yrkesfagene og praktisk opplæring * Har tidligere jobbet som fagarbeider og hatt ansvar for lærlinger * Se vedlegg for ytterligere informasjon | Virke v/ Anne K. Eggen Lervik |
| Berit Isaksen | * Deltok i læreplanarbeidet innen naturbruk/gartneri i forbindelse med innføringen av kunnskapsløftet * interessert i å delta i læreplanarbeidet, men må avklare dette med sin arbeidsgiver | Arvid Eikeland |

*Se også vedlegg for ytterligere informasjon om forslagene, samt noe om generelle ønsker til forsøket og/eller læreplangruppene.*

Per Håvar Moe Nevland

**Utdanning og erfaring som lektor**

**Personalia**

Namn: Per Håvar Moe Nevland Født: 7. mai 1978 Adresse: Jerndalsveien 17, 1640 Råde Mobiltelefon: 95 94 28 60 e-post: per@tomb.no

**Undervisningskompetanse**

* Allsidig praktisk og teoretisk erfaring innanfor fagområdet landbruk
* Har erfaring som lektor m/tilleggsutdanning på Tomb vgs og landbruksstudier
* Har undervisningserfaring som husdyrlektor på alle tre årstrinn (VG1, VG2, VG3) sidan 2005.
* Elevane har gjort det bra i landskonkurransen «Husdyrtreff» som blir konkurrert i dyreslaga storfe, sau og svin. 2007: best på sau og svin. 2008: best på storfe og svin. 2009: best på storfe og svin. 2010: best på storfe og svin. 2011: best på storfe og svin. 2012: best på sau og svin. 2013. norges beste elevar i sau
* Underviste i tillegg på Tomb Fagskole frå 2005 til 2008.
* Har i tillegg undervist i jord- og plantefag på alle tre årstrinn
* Leiar for den lokale pedagogiske fagseksjonen husdyr på Tomb
* Er med i den pedagogiske jord- og plantefagseksjonen (tidl. leiar der)
* Leiar for eksamensnemnda i Østfold for VG2 naturbruk (førebels ikkje oppretta eksamensnemd for VG3)
* Med i gruppe for grensesamarbeid mellom norske og svenske landbruksskuleelevar i biogassproduksjon
* Har pedagogisk utdanning (PPU)
* Er praktisk-pedagogisk veiledar for nye lærarstudentar som skal ha praktisk undervisningserfaring i løpet av studiet
* Har vore medforfattar i lærebok på VG2 naturbruk

**Høgare utdanning**

2008-2009: Praktisk-pedagogisk utdanning (PPU). Kombinert med full stilling som husdyrlektor på Tomb vgs og landbruksstudier

2001-2005: Universitetet for miljø- og biovitenskap (UMB), bachelorgrad i husdyr og mastergrad i husdyrernæring. Tatt fag ved andre institutt på UMB (plantefag, mm)

2000-2001: Høgskolen i Nord-Trøndelag (HINT), desentralisert 1. års-utdanning til dåverande NLH (no UMB)

Har i tillegg gått 3 år på naturbruk på vidaregåande skule (GK på Fagernes og VG1 og VK2 på Valle vidaregåande skule)

**Arbeidserfaring**

2005 – d.d: Tomb vgs og landbruksstudier. Underviser i alle klasser som har husdyr. Leiar i den pedagogiske husdyrseksjonen. Har ôg undervist på Tomb Fagskole

1999 – 2000: Røktar mjølkeproduksjon storfe, Nannestad (75% stilling)

Bruker lengre feriar til å jobbe på heimegarden der eg er vakse opp (husdyr, plantedyrking, teknikk, skogbruk). Tillegg: småjobbar i husdyr/skogbruk

**Militæret**

1997-1998: Fyrstegongsteneste: Huseby leir, Hans Majestet Kongens Garde

1997: Fyrstegongsteneste: Rena leir, kavaleriet rekruttperiode

**Skriftlege arbeider, mellom anna**

2008: Forfattar i boka «Forvaltning og drift». Ein av tre forfattarar. Lærebok i programfaget Forvaltning og drift for VG2 Landbruk og gartnernæring. ISBN 978-82-529-3194-5

2005: Masteroppgåve om maksimal proteinprosent i mjølk. Spørjeundersøking til 300 mjølkeprodusentar + søk i Kukontrollen. Hovudveiledar: Harald Volden

2004: Nevland, P.H.M. 2004. Faktorar som fører til høgare mjølkeyting målt i kg. EKM pr. årsku. Studentoppgåve v/Institutt for husdyr- og akvakulturvitenskap, NLH 69 pp

**Anna informasjon**

I tillegg diverse faginnlegg innafor spesielt husdyrfaget. Deltek i fagsamlingar som næringa deltek i. Dette året blant anna «Husdyrforsøksmøtet 2013», eit samarbeid mellom Norges veterinærhøgskole og IHA UMB på Thon Hotel Arena og «Storfe 2013» som vart arrangert på Telenor Arena Fornebu. I tillegg lokale samlingar (Geno/Tine, Nortura, Norsvin), inkl. årsmøter

|  |  |
| --- | --- |
| Utdanningsdirektoratet v/Karl Gunnar Kristiansen  cid:image001.jpg@01CCECB2.FB509D80 | |
| Deres ref: | Oslo, 27.11.2013 Vår ref: Anne k. Eggen Lervik/ 13-29963 | |

Deltakelse i læreplanarbeid for nasjonalt forsøk med utprøving av yrkesutdanning for gartner  
Kunnskapsdepartementet har gitt Utdanningsdirektoratet i oppdrag å gjennomføre et forsøk med yrkesutdanning for agronom og gartner med oppstart fra skoleåret 2014/2015. Kandidater vil etter endt opplæringsløp motta fagbrev og vitnemål på lik linje med andre lærefag.

**Samarbeid om deltakelse i nasjonalt forsøk med yrkesutdanning for gartner**Plantasjen, Utdanningsetaten i Oslo, Natur videregående skole, Handel og Kontor og Virke har inngått et samarbeid om søknad om og deltakelse i et nasjonalt forsøkt med yrkesutdanning for gartner. Initiativet kommer fra bransjen selv, Plantasjen, som lenge har hatt problemer med å rekruttere gartnerkompetanse. Plantasjen representerer en voksende bransje. Plantasjen er også opptatt av å øke statusen til varehandel og ser muligheten av å kunne bidra til en god lærlingordning. Læreplanene for gartnerfaget som per i dag foreligger er tilpasset et noe annet behov der produksjonen er sentral. Bransjene innenfor grønt og handel har naturlig nok behov for å tilpasse noe innenfor kundeservice, kundeoppfølging og salg. Her er det et mulig potensiale for å supplere kompetansemål fra utdanningsprogrammet service og samferdsel. Dette vil være med på å fornye en fremtidig gartnerutdanning slik at den blir mer anvendbar i flere bransjer. Slik kan vi sørge for å gjennomføre et forsøk som fremmer fagområdet på sikt. Forsøket må være vidt fundamentert at det sikrer fremtidens behov for gartnerkompetanse.

Natur videregående skole representerer den største skolen i Oslo på naturbruk og har per i dag 50 elever på vg1. Skolen mener det er avgjørende for rekruttering av gartnerfaget at det blir en lærlingordning. I dag er det slik at 75 prosent av elevene går videre på påbygg til studiespesialiserende og ikke velger gartner.

Virke og Handel og Kontor vil i dette brevet fremme kandidater til læreplangruppa for å sikre fornying og bredde innenfor gartnerfaget. Følgende kandidater er avgjørende for deltakelse og selvfølgelig i samarbeid med faglig råd for naturbruk:

**Hovedorganisasjonen Virke**

**Besøksadresse:**Henrik Ibsens gate 90NO 0255 Oslo **Postadresse:**P.O. Box 2900 SolliNO-0230 OsloTel +47 22 54 17 00  
**F**ax +47 22 56 17 00 **E-post**[info@virke.no](mailto:info@virke.no) **Bankgiro**6030.05.18543 **Org nr.  
9**70 134 646 MVA

[www.virke.no](http://www.virke.no)

* **Geir Mikkelsen**, Plantasjen

Bakgrunn:

* Har drevet med produksjon av planter i mange år, overtok driften etter foreldre.
* Utdannet gartner ved Dømmesmoen videregående skole i 1982
* Eide Oasen i Hageland kjeden
* I dag butikkleder i Plantasjen
* Har stor breddekunnskap og kjennskap innenfor gartnerfaget, butikkdrift, salg mm.
* **Birgit Kildahl Lorentzen**, Handel og Kontor

Bakgrunn:

* 1981 Fagbrev i Blomsterdekoratørfaget
* 1997 Mesterbrev i blomsterdekoratørfaget (bestått eksamen i ledelse, markedsføring, økonomi og yrkesteori)
* 01.01.2000 – 31.12.2007 Medlem av prøvenemnda i blomsterdekoratørfaget Østfold og Akershus
* Jeg har i denne tiden både laget og vurdert fagprøver
* Har også hatt ansvar for opplæring av lærling på arbeidsplassen
* Fra 2004 tillitsvalgt ved Plantasjen Rygge.
* Fra 2007 konserntillitsvalgt ved Plantasjen Norge AS
* **Geir Lindblad**, Natur videregående skole

Bakgrunn:

* + Master i yrkespedagogikk
  + To program i pedagogisk utviklingsarbeid
  + PPU – praktisk pedagogisk utdanning
  + Utdannet agronom
  + Jobbet innenfor skole både som faglærer yrkesfag, avdelingsleder for flere yrkesfag/program og nå rektor, stort fokus på pedagogisk utvikling av yrkesfagene og praktisk opplæring.
  + Har tidligere jobbet som fagarbeider og hatt ansvar for lærlinger

**Forankring av nye lærefag**:  
Stortingsmelding 20, "På rett vei", gir klare meldinger om behov for innovasjon og endringer av fag- og yrkesopplæringen. Fag- og yrkesopplæringen er ment å dekke hele arbeidsmarkedet men gjør det ikke i praksis. Dette forsøket er dermed med på å øke forankringen innenfor en stor bransje der lærlingordningen per i dag står svakt.

**Varehandel som potensial**Med en omsetning på 1 406 milliarder kroner er varehandelen en av Norges største og raskest voksende næringer. Av landets samlede verdiskaping bidrar handelen med over 7 prosent, 188 milliarder kroner, som er en økning på 260 prosent siden 1990. Med sine 371 000 ansatte er handelen Norges største sysselsetter i privat sektor - 14 prosent av antall sysselsatte i jobber i varehandelsbedrifter. Norsk varehandel har verdens høyeste butikk tetthet som holder liv i distrikts-Norge og gir arbeid der folk bor. Varehandelen har særegne fortrinn som gjør at næringen tar en aktiv rolle for å inkludere de som står utenfor arbeidslivet. Handelen er en stor ungdomsarbeidsgiver som vet å gi arbeidstakere tilpasset og konkret opplæring. Det gir muligheter for inkludering av lærlingordningen som krever kvalitet i opplæring på arbeidsplassen.

Varehandelen er tradisjonelt sett på som en næring med få formelle kompetansekrav og som legger liten vekt på høyere utdanning. Men handelsbedriftene foretar betydelige investeringer i systematisk internopplæring som gir gode karrieremuligheter for de som har lite formell utdanning. Dette er arenaer som er verdifulle for lærlinger å benytte på veien til fagbrev.

Virke og Handel og Kontor ser det svært viktig at flere parter er representert i læreplangruppa. Vi anser derfor våre kandidater som avgjørende for å sikre bredde, fornying og forankring av faget.

Med vennlig hilsen

Inger Lise Blyverket Bjørn Mietinen  
Leder arbeidslivspolitikk 1. nestleder  
Hovedorganisasjonen Virke Handel og Kontor Norge

Vedlegg: Utkast til intensjonsavtale

**Forslag til kandidater til læreplangruppe forsøksprosjekt 2+2 gartner fra Norsk Gartnerforbund**

Norsk Gartnerforbund vil gjerne komme med følgende forslag i forbindelse med læreplangruppe for gartnerfag:

Fagguppen bør bestå av minimum to, gjerne tre representanter fra grøntnæringen. Av disse bør en person komme fra skolene, og en være produsent fra næringen.

Vi vil derfor foreslå at Ernst Skalleberg, leder for blomsterprodusentene i Norsk Gartnerforbund, kan representere produsentene.

Fra skolene vil jeg foreslå Møyfrid Sørestad Hem, avdelingsleder på Gjennestad gartnerskole.

Om mulig vil en tredje representant fra skolene og næringen være Per Spangen, lektor ved Vea – statens fagskole for gartnere og blomsterdekoratører. Han er også sentral i utviklingen av fagskolen for grønttekniker.

Skolene som i dag tilbyr utdanning for gartnere er få, og tilbyr alle ulik spesialisering og ulik oppbygging av studiet, innenfor dagens læringsplan. Norsk Gartnerforbund mener derfor at det er viktig å be alle skolene om uttalelser rundt læreplanen før arbeidet begynner, slik at tilbudet som i dag eksisterer utvikles, ikke begrenses.

Vi mener også sterkt at læreplangruppen bør søke støtte hos produsenter med en allsidig bakgrunn av produksjoner innen gartnernæringen, slik at alle produksjoner vil bli representert faglig. Dette vil da minimum kunne bestå av produsent innen frilandsgrønnsaker, planteskole, frukt og bær. Som næringsorganisasjon vil vi svært gjerne komme med forslag til kandidater til denne gruppen.

Med vennlig hilsen

Tove Ladstein

Norsk Gartnerforbund

Schweigaardsgate 34F

0191 Oslo

Tlf: 23 15 93 50/97 95 64 54

[www.gartnerforbundet.no](http://www.gartnerforbundet.no/)

[www.bligartner.no](http://www.bligartner.no/)

**Tove Berre**

Jeg er 44 år, gift, har 2 egne barn og 2 bonusbarn.

Bor og driver min manns hjemgård i Saltdal, Nordland. Har drevet med melk og kjøtt, men måtte legge om drifta pga av helsemessigeårsaker i 2012. Nå har vi ammeku (charolais) med hovedvekt på avl.

Utdanning:

- 3. årig vgs ("gymnaset").

- agronom.

- agroteknikker (regnskap)

- ulike fag på HiNT (prosjektledelse, ledelse i melkesamdrift, BIFFakademiet).

Yrkeserfaring:

- Avløser (2 år fast + under studiene).

- Namdalseid kommune, prosjekt/sekretær. (2 år)

- Nord-Trøndelag 4H (1 år).

- Daglig leder Nord-Fosen Landbrukstjenester (7 år).

- Studieinstruktør Bygdefolkets Studieforbund Nord-Norge (4 år).

- Rådgiver Studieforbundet næring og samfunn Nordenfjeldske (f.o.m 2011 - d.d.). Her er avløserkurs en av mine hovedarbeidsområder. I tillegg jobber jeg med kurs/konferanse for våre medlemmer på landbrukssiden.

- Gårdbruker.

Tillitsverv:

- kommunestyre/hovedutvalg.

- ligningsnemd.

- kontrollutvalg.

- leder produsentlag (TINE). Inkl. medl. i områdeutvalg. Også vært årsmøteutsending til årsmøte i TINE SA.

- ulike verv knyttet til lokale lag og foreninger.

- trener (fotball og volleyball).

- styremedlem Salten Landbrukstjenester. Også årsmøteutsending til årsmøte i NLT.

Vedlegg 4:

**Forslag til medlemmer i læreplangruppe for 2+2-modell for agronom og gartner fra AU FRNA**

|  |  |
| --- | --- |
| **Agronom** | **Gartner** |
| Arvid Eikeland (Fellesforbundet, FRNA) | Petter Nilsen (NHO Mat og Landbruk, FRNA) |
| Solveig Skogs (Spekter, FRNA) | Møyfrid S. Hem (lærer) |
| Per Håvard (lærer/lektor) | Geir Mikkelsen (butikkleder Plantasjen) |
| Tove Berre (gårdbruker) | Ernst Skalleberg (Norsk gartnerforbund) |
|  | Berit Isaksen? |